Document ID: 31997R0616

KOMMISSIONENS FORORDNING (EF) Nr. 616/97 af 8. april 1997 om ændring af forordning (EØF) nr. 3886/92 om gennemførelsesbestemmelser for præmieordningerne i oksekødssektoren
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2222/96 af 18. november 1996 om ændring af forordning (EØF) nr. 805/68 om den fælles markedsordning for oksekød (1), særlig artikel 2, og
ud fra følgende betragtninger:
Der er stadig overgangsproblemer i forbindelse med gennemførelsen af præmien for tidlig markedsføring af kalve som fastsat i artikel 4, litra i), i Rådets forordning (EØF) nr. 805/68 af 27. juni 1968 om den fælles markedsordning for oksekød (2), senest ændret ved forordning (EF) nr. 2222/96, og i afsnit 2 i kapitel V i Kommissionens forordning (EØF) nr. 3886/92 af 23. december 1992 om gennemførelsesbestemmelser for de præmieordninger, der er fastsat i forordning (EØF) nr. 805/68 om den fælles markedsordning for oksekød, og om ophævelse af forordning (EØF) nr. 1244/82 og (EØF) nr. 714/89 (3), senest ændret ved forordning (EF) nr. 280/97 (4);
disse problemer skyldes navnlig, at en væsentlig del af EF-produktionen af kalvekød på grund af den maksimumsvægt, der er fastsat i bilag IV til forordning (EØF) nr. 3886/92, falder ind under andre vægtgrupper end dem, der traditionelt er efterspørgsel efter på kalvekødsmarkedet; for at denne præmieordning skal få den ønskede indvirkning på oksekødsproduktionen, bør der foretages en tilpasning af de nuværende præmiebeløb; forordning (EØF) nr. 3886/92 bør ændres i overensstemmelse hermed;
ovennævnte foranstaltninger bør anvendes degressivt indtil udgangen af 1997, hvorefter der anvendes samme præmiebeløb i hele EF;
Forvaltningskomitéen for Oksekød har ikke afgivet udtalelse inden for den af formanden fastsatte frist -
UDSTEDT FØLGENDE FORORDNING:
Artikel 1
I artikel 50, stk. 3, i forordning (EØF) nr. 3886/92 foretages følgende ændringer:
1) Følgende tredje led indsættes i første afsnit:
»- 50 ECU pr. dyr, som er slagtet den 14. april 1997 eller derefter«.
2) I andet afsnit, litra a), ændres »20. januar« til »14. april«, »10 ECU« ændres til »30 ECU«, og »5 ECU« ændres til »15 ECU«.
3) I andet afsnit, litra b), ændres »5 ECU« til »15 ECU«, og »2,5 ECU« ændres til »7,5 ECU«.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. april 1997.

Labels: 17
5
6